**Kārtība, kādā sedz pašvaldības izdevumus par nepilngadīgo patvēruma meklētāju izmitināšanu**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2016.gada 19.janvārī stājās spēkā Patvēruma likums, ar kuru spēku zaudēja Patvēruma likums ([Latvijas Vēstnesis](https://www.vestnesis.lv/), [2009., 100 (4086)](https://www.vestnesis.lv/laidiens/nr/4086).nr.), saskaņā ar kuru tika izdoti Ministru kabineta 2009.gada 22.decembra noteikumi Nr.1580 "Noteikumi par kārtību, kādā no valsts budžeta līdzekļiem sedz pašvaldības izdevumus, izmitinot bērnu aprūpes iestādē nepilngadīgu personu bez pavadības, un šo izdevumu apmērs".Ministru kabineta noteikumu projekts „Kārtība, kādā sedz pašvaldības izdevumus par nepilngadīgo patvēruma meklētāju izmitināšanu” (turpmāk – Noteikumu projekts) izstrādāts atbilstoši Ministru prezidenta 2016.gada 8.janvāra rezolūcijai Nr. 12/2016-JUR-1, kas uzdod labklājības ministram sagatavot un iesniegt Ministru kabinetā Patvēruma likuma (2015. gada 17.decembra redakcijā) 9. panta vienpadsmitajā daļā minētā tiesību akta projektu, attiecīgi nodrošinot Ministru kabinetam dotā uzdevuma izpildi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši jaunajam Patvēruma likumam, kas stājās spēkā 2016.gada 19.janvārī, uzskaitījums par to, kur nepilngadīgā persona bez pavadības (turpmāk - nepilngadīgais) var tikt izmitināta patvēruma procedūras laikā ir papildināta ar iespēju šo nepilngadīgo izmitināt arī audžuģimenē. Proti, saskaņā ar šā likuma 9.panta sestajā daļā noteikto nepilngadīgo izmitina patvēruma meklētāju izmitināšanas centrā, ievieto bērnu aprūpes iestādē vai audžuģimenē. Attiecīgo lēmumu pieņem bāriņtiesa sadarbībā ar sociālo dienestu, noskaidrojot arī Pilsonības un migrācijas lietu pārvaldes viedokli. Nepilngadīgais patvēruma meklētāju izmitināšanas centrā vai bērnu aprūpes iestādē tiek izmitināts līdz brīdim, kad tam tiek nodrošināta piemērota aprūpe pie aizbildņa vai audžuģimenē vai tiek konstatēts, ka aizbildņa iecelšana vai ievietošana audžuģimenē konkrētajam nepilngadīgajam nav piemērota.Pēdējo piecu gadu laikā Pilsonības un migrācijas lietu pārvaldē ir saņemti 23 iesniegumi no nepilngadīgām personām bez pavadības. Proti, 2010.gadā patvērumu Latvijā pieprasīja 5 nepilngadīgas personas bez pavadības, 2011.gadā – šādi iesniegumi netika saņemti, 2012.gadā - 1, 2013.gadā - 4, 2014.gadā – 1. Savukārt, 2015.gadā, salīdzinot ar 2010.gadu, iesniegumu skaits no nepilngadīgajiem bez pavadības pieauga vairāk nekā divas reizes (tika saņemti 12 iesniegumi).Lai izpildītu Patvēruma likuma 9.panta vienpadsmitajā daļā Ministru kabinetam doto deleģējumu, izstrādāts ministru kabineta noteikumu projekts. Noteikumu projekts reglamentētu kārtību, kādā valsts sedz izdevumus, kas pašvaldībai radušies, izmitinot nepilngadīgo bērnu aprūpes iestādē vai audžuģimenē. Proti, tiek noteikts termiņš, kādā pašvaldībai ir jāiesniedz ministrijā attiecīgais pieprasījums un kādi dokumenti šim pieprasījumam ir jāpievieno. Pirmo reizi iesniedzot ministrijā pieprasījumu par nepilngadīgas personas izmitināšanu, pašvaldība pieprasījumam pievieno bāriņtiesas lēmuma par nepilngadīgas personas ievietošanu bērnu aprūpes iestādē vai audžuģimenē kopiju. Tas nepieciešams, lai ministrija varētu pārliecināties par to, ka konkrētajai nepilngadīgajai persona patiešām ievietota attiecīgajā bērnu aprūpes iestādē vai audžuģimenē un pašvaldības iesniegtajā pieprasījumā norādītā informācija un aprēķinātais finansējums ir pareizs.Atbilstoši Patvēruma likuma 9.panta desmitajā daļā noteiktajam ir paredzēts, ka, ja nepilngadīga persona bez pavadības ir uzsākusi pamatizglītības vai vispārējās vidējās izglītības ieguvi un to turpina arī pēc 18 gadu vecuma sasniegšanas, un ir izmitināta bērnu aprūpes iestādē vai audžuģimenē, valsts atlīdzina pašvaldībai izdevumus par šīs personas izmitināšanu bērnu aprūpes iestādē vai audžuģimenē līdz tā mācību gada beigām, kurā persona sasniegusi pilngadību. Tādējādi, lai ministrija pārliecinātos par to, vai nepilngadīgā persona, kas sasniegusi 18 gadu vecumu, turpina izglītības ieguvi, un līdz ar to pašvaldībai tiek segti radušies izdevumi, noteikumu projektā ir paredzēts, ka ministrija pieprasa attiecīgo informāciju no Izglītības un zinātnes ministrijas.Vienlaikus ir paredzēta sadarbībā arī ar Pilsonības un migrācijas lietu pārvaldi. Proti, lai ministrija pārliecinātos par pašvaldības pieprasījumā norādīto izdevumu pamatotību, saskaņā ar noteikumu projekta 4.punktā noteikto, ir paredzēts, ka ministrija pieprasa no Pilsonības un migrācijas lietu pārvaldes informāciju, kas apliecina, ka pašvaldības pieprasījumā norādītā nepilngadīgā persona atbilst nepilngadīga patvēruma meklētāja bez pavadības statusam.Tāpat arī paredzēta gan kārtība, gan arī termiņš kādā ministrija izvērtē pašvaldības pieprasījumu, attiecīgi pieņemot lēmumu izmaksāt vai atteikt izmaksu segšanu Patvēruma likuma 9.panta astotajā un devītajā daļā noteiktajā apmērā. Proti, par izmitināšanu bērnu aprūpes iestādē - tādā apmērā, kas atbilst iepriekšējā gada vidējiem izdevumiem par viena bērna uzturēšanu vienu dienu ilgstošas sociālās aprūpes un sociālās rehabilitācijas institūcijā, savukārt, ja nepilngadīgais tiek ievietots audžuģimenē - tādā apmērā, kas atbilst normatīvajos aktos noteiktajam minimālajam uzturlīdzekļu apmēram, ko katram no vecākiem ir pienākums nodrošināt bērnam, proporcionāli audžuģimenē pavadīto dienu skaitam. Jau patlaban, ņemot vērā Bērnu tiesību aizsardzības likuma 36.panta otrajā daļā noteikto, pašvaldības nedrīkst maksāt pabalstu audžuģimenē ievietota bērna uzturam, kas būtu mazāks par apmēru, kādu, pamatojoties uz Civillikuma 179.panta piekto daļu, noteicis Ministru kabinets. Tātad, ja tas ir bērns vecumā līdz 7 gadiem – no valsts budžeta tiks atlīdzināts ne vairāk kā 25 % apmērā no Ministru kabineta noteiktās minimālās mēneša darba algas (2016.gadā tas ir 92.50 Euro/mēn), bet par bērnu no 7 gadu vecuma sasniegšanas līdz 18 gadu vecuma sasniegšanai —30 % apmērā no Ministru kabineta noteiktās minimālās mēneša darba algas (2016.gadā tas ir 111 euro/mēn) atbilstoši Ministru kabineta 2013.gada 15.janvāra noteikumu Nr.37 “Noteikumi par minimālo uzturlīdzekļu apmēru bērnam” 2.punktā noteiktajam apmēram.Noteikumu projekts paredz atzīt par spēku zaudējušiem Ministru kabineta 2009.gada 22.decembra noteikumus Nr.1580 “Noteikumi par kārtību, kādā no valsts budžeta līdzekļiem sedz pašvaldības izdevumus, izmitinot bērnu aprūpes iestādē nepilngadīgu personu bez pavadības, un šo izdevumu apmēru”. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| **II.** **Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tiešā veidā attiecas uz pašvaldībām un potenciālajām nepilngadīgajām personām bez pavadības, kas pieprasa patvērumu Latvijā.  |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Administratīvās izmaksas Labklājības ministrijai 1. C (lēmuma pieņemšana) = (vidējais vecākā eksperta atalgojums 7 euro/h x 4 h) x (vidējais prognozētais bērnu skaits - 12 bērni gadā x 1 rakstveida informācijas saņemšana) = 336 euro gadā
2. Atkārtota izvērtēšana un lēmuma pieņemšana

C (lēmuma pieņemšana) = (vidējais vecākā eksperta atalgojums 7 euro/h x 1 h) x (vidējais prognozētais bērnu skaits 12 bērni gadā x 1 rakstveida informācijas saņemšana) = 84 euro gadāAdministratīvās izmaksas Pilsonības un migrācijas lietu pārvaldeiC (informācijas sniegšana) = (vidējais vecākā eksperta atalgojums 7 euro/h x 2 h) x (vidējais prognozētais bērnu skaits - 12 bērni gadā x 1 rakstveida informācijas saņemšana) = 168 euro gadāAdministratīvās izmaksas Izglītības un zinātnes ministrijai C (informācijas sniegšana) = (vidējais vecākā eksperta atalgojums 7 euro/h x 2 h) x (vidējais prognozētais bērnu skaits – 2 bērni gadā x 1 rakstveida informācijas saņemšana) = 28 euro gadāAdministratīvās izmaksas pašvaldības sociālajam dienestam  1. C (pieprasījuma iesniegšana Labklājības ministrijai) = (vidējais sociālā darbinieka atalgojums 5.55 euro/h x 2h) x (vidējais prognozētais bērnu skaits - 12 bērni gadā x 1 pieprasījuma sagatavošana) = 133.20 euro gadā
2. Atkārtota/precizēta pieprasījuma iesniegšana

C (pieprasījuma iesniegšana Labklājības ministrijai) = (vidējais sociālā darbinieka atalgojums 5.55 euro/h x 1h) x (vidējais prognozētais bērnu skaits - 12 bērni gadā x 1 pieprasījuma sagatavošana) = 67 euro gadāAdministratīvās izmaksas bāriņtiesaiC (bāriņtiesas lēmuma kopijas izgatavošana pašvaldības sociālajam dienestam) = (vidējais bāriņtiesas locekļa atalgojums 5.88 euro/h x 0.4 h) x (vidējais prognozētais bērnu skaits - 12 bērni gadā x 1 pieprasījuma sagatavošana) =28.32 euro gadā |
| 4.  | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējogadu |
| 1 | 2 | 3 | 4 | 5 | 6 |
| 1. Budžeta ieņēmumi: | 7271 | 0 |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7271 | 0 |  |  |  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 7271 | 0 |  |  |  |
| 2.1. valsts pamatbudžets | 7271 | 0 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 |  |  |  |  |
| 3.1. valsts pamatbudžets | 0 |  |  |  |  |
| 3.2. speciālais budžets | 0 |  |  |  |  |
| 3.3. pašvaldību budžets  | 0 |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x |  |  |  |  |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | LM budžeta programmas 05.00.00. „Valsts sociālie pakalpojumi” ietvaros tiek īstenota apakšprogramma 05.01.00 „Sociālās rehabilitācijas valsts programmas”, kur kopējais 2016.gada budžets ir 25 395 460 euro, tai skaitā,• pakalpojumam „Bez pavadības esošas nepilngadīgas personas izmitināšanas bērnu aprūpes iestādē vai audžuģimenē izdevumu segšana pašvaldībām” plānotais finansējums 7271 euro (19.92 euro dienā \*365 dienas) vienas nepilngadīgas personas uzturēšanas izdevumu segšanai.Faktiski, saskaņā ar Iekšlietu ministrijas Pilsonības un migrācijas lietu pārvaldes datiem, 2015.gadā Latvijā uzturējās 12 nepilngadīgas personas bez pavadības. 2015.gadā pakalpojumam „Bez pavadības esošas nepilngadīgas personas izmitināšanas bērnu aprūpes iestādē izdevumu segšana pašvaldībām” plānotais finansējums bija 7271 euro (19.92 euro dienā \*365 dienas) vienas nepilngadīgas personas uzturēšanas izdevumu segšanai, bet neviena pašvaldība 2015.gadā nepieprasīja ministrijai segt uzturēšanās izdevumus par bez pavadības esošas nepilngadīgas personas izmitināšanu bērnu aprūpes iestādē.Saskaņā ar noteikumu projektu turpmāk nepilngadīga personas tiks izmitināta audžuģimenē vai bērnu aprūpes iestādē. Līdz ar to arī finansējuma aprēķins būs dažāds.Saskaņā ar Patvēruma likuma 9.panta:\* (8) daļu izmitināšanas izdevumus, kas pašvaldībai radušies par nepilngadīgas personas bez pavadības izmitināšanu bērnu aprūpes iestādē, sedz apmērā, kas atbilst vidējiem izdevumiem iepriekšējā gadā par viena bērna uzturēšanu vienā dienā bērnu aprūpes iestādē, ko nosaka atbilstoši ministrijā iesniegtajiem pakalpojuma sniedzēju pārskatiem par ilgstošas sociālās aprūpes un sociālās rehabilitācijas pakalpojuma sniegšanu attiecīgajā gadā (informācija pieejama ministrijas mājas lapā sadaļā „Publikācijas un statistika” – statistika – gada pārskatu kopsavilkumi – attiecīgais pārskata gads - pārskati par ilgstošas sociālās aprūpes un sociālās rehabilitācijas pakalpojuma sniegšanu attiecīgajā gadā/ 7.2.tabula - Finanšu līdzekļu izlietojums uz vienu personu (bez humānās palīdzības un kapitālieguldījumiem)/Pašvaldību un citu organizāciju bērnu sociālās aprūpes centri (pieejams: http://www.lm.gov.lv/text/3060).Aprēķina piemērs 2014.gadam – 741.38 euro mēnesī vienam bērnam (2014.gada statistikas dati) : 30 dienas = 24.71 euro dienā vienam bērnam.Viena bērna izmitināšanai nepieciešamais finansējums gadā - 24.71 euro dienā \*365 dienas = 9019.15 euro.\*(9) daļu izmitināšanas izdevumus, kas pašvaldībai radušies par nepilngadīgas personas bez pavadības izmitināšanu audžuģimenē, sedz apmērā, kas atbilst normatīvajos aktos noteiktajā minimālo uzturlīdzekļu apmērā, kurus nodrošināt bērnam ir pienākums katram no vecākiem. Minimālo uzturlīdzekļu apmēru nosaka atbilstoši Ministru kabineta 15.01.2013. noteikumu Nr.37 „Noteikumi par minimālo uzturlīdzekļu apmēru bērnam”: 2.1.apakšpunktam – katram bērnam no viņa piedzimšanas brīža līdz 7 gadu vecuma sasniegšanai 25 % apmērā no Ministru kabineta noteiktās minimālās mēneša darba algas.Minimālo uzturlīdzekļu apmēra aprēķina piemērs 2016.gadam – 370 euro (2016.gadā valstī noteiktā minimālā darba alga mēnesī) \*25% = 92.50 euro mēnesī.2.2. apakšpunktam – katram bērnam no 7 gadu vecuma sasniegšanas līdz 18 gadu vecuma sasniegšanai 30 % apmērā no Ministru kabineta noteiktās minimālās mēneša darba algas.Minimālo uzturlīdzekļu apmēra aprēķina piemērs 2016.gadam – 370 euro (2016.gadā valstī noteiktā minimālā darba alga mēnesī) \*30% = 111 euro mēnesī.Viena bērna (no piedzimšanas brīža līdz 7 gadu vecuma sasniegšanai) izmitināšanai nepieciešamais finansējums gadā – 92.50 euro mēnesī \*12 mēneši = 1110 euro.Viena bērna (no 7 gadu vecuma sasniegšanai līdz 18 gadu vecuma sasniegšanai) izmitināšanai nepieciešamais finansējums gadā – 111 euro mēnesī \*12 mēneši = 1332 euro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu īstenošana 2016.gadā un turpmākajos gados, ja finansējuma pieprasījums nepārsniegs 7 271 euro gadā, tiks nodrošināta Labklājības ministrijai piešķirto budžeta līdzekļu ietvaros.Gadījumā, ja pašvaldību pieprasījumi būs lielāki par 7 271 euro, lai kompensētu pašvaldībām izdevumus pilnā apmērā, Labklājības ministrija normatīvajos aktos noteiktajā kārtībā sagatavojos pieprasījumus atbilstoši faktiskajiem izdevumiem no budžeta resora “74.Gadskārtējā valsts budžeta izpildes procesā pārdalāmais finansējums” valsts budžeta programmas 02.00.00 “Līdzekļi neparedzētiem gadījumiem”.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, noteikumu projekts bija publicēts Labklājības ministrijas mājas lapā 2016.gada 15.martā un termiņš priekšlikumu izteikšanai tika noteikts 2016.gada 30.marts. Vienlaikus 2016.gada 15.martā noteikumu projekts elektroniski nosūtīts izskatīšanai nevalstiskajām organizācijām, ar kurām Labklājības ministrijai ir sadarbības līgumi. |
| 2. | Sabiedrības līdzdalība projekta izstrādē | Līdz 2016.gada 30.martam viedokli par projektu sniedza Ventspils pilsētas Sociālais dienests. |
| 3. | Sabiedrības līdzdalības rezultāti | Ventspils pilsētas Sociālais dienests informē, ka nav priekšlikumu/komentāru par minēto projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Pilsonības un migrācijas lietu pārvalde, Izglītības un zinātnes ministrija, pašvaldības sociālie dienesti, bāriņtiesas. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikuma projekta izpildi Labklājības ministrija, Pilsonības un migrācijas lietu pārvalde, Izglītības un zinātnes ministrija, pašvaldības sociālie dienesti, bāriņtiesas nodrošinās esošo funkciju un cilvēkresursu ietvaros. Jaunas valsts institūcijas netiek radītas, esošās institūcijas netiek likvidētas vai reorganizētas. |
| 3. | Cita informācija | Nav |

Anotācijas IV, V sadaļa - noteikumu projekts šīs jomas neskar.

Labklājības ministrs J.Reirs

17.05.2016. 11:00

2088

K.Venta-Kittele

67021610, kristine.venta-kittele@lm.gov.lv

L.Cīrule

67021647, lilita.cirule@lm.gov.lv